**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 29.03.2023, ora 08.00 – 30.03.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 30.03.2023, ora 07.00**

**RÂURI**

Debitele au fost în scădere, exceptând cursurile mijlocii și inferioare ale Someșului, Mureșului, cursurile inferioare ale Crasnei, Crișului Negru, Crișului Alb, Târnavelor, Begăi și Timișului, unde au fost în creștere prin propagare și râurile din bazinele hidrografice: Jiu, Olt, Vedea, Argeș, Ialomița, Buzău, Rm. Sărat, Putna, Trotuș, Bârlad, cursul mijlociu și inferior al Prutului și afluenții acestuia, unde au fost relativ staționare.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste mediile multianuale lunare) pe râurile din bazinele hidrografice: Vișeu, Iza, Crasna, Barcău, Crișul Repede, Mureș, Bârzava, bazinele superioare și mijlocii ale Crișului Negru, Bistriței (afluent al Siretului), bazinele superioare ale Jiului, Oltului, Argeșului, Ialomiței, Moldovei, Sucevei și pe cursul superior al Prutului și mai mici (sub 30%) pe râurile din bazinele hidrografice: Amaradia, Vedea, Neajlov, Tazlău, Bârlad, Jijia şi pe unii afluenți din bazinul mijlociu și inferior al Oltului.

Se situează peste **COTA DE ATENŢIE**, în scădere, râul Crasna la s.h. Domăneşti (400+6)- jud.SM (sector îndiguit).

Debitele vor fi în general staționare, exceptând bazinele superioare ale râurilor Tur, Lăpuș, Crasna, Barcău, Crișul Repede, Someșul Mic, Arieș, Bega, Timiș, Bârzava, bazinele superioare și mijlocii ale Crișului Negru, Crișului Alb, bazinul inferior al Mureșului și cursul inferior al Someșului, unde vor fi în creștere ca urmare a precipitațiilor lichide prevăzute, cedării apei din stratul de zăpadă și propagării și râurile din bazinele hidrografice Moravița, Caraș, Nera, Cerna, cursurile inferioare ale Crasnei, Barcăului, Crișurilor, Begăi, cursurile mijlocii și inferioare ale Someșului Mic, Arieșului, Timișului, Bârzavei, cursurile mijlocii ale Someșului și Mureșului, unde vor fi în scădere.

Sunt posibile mici creșteri de niveluri și debite ca urmare a cedării apei din stratul de zăpadă și pe unele râuri din zonele montane din nordul și centrul țării.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în țară (secțiunea Baziaș) în intervalul 29 – 30.03.2023 a fost în scădere, având valoarea de 5400 m3/s, sub media multianuală a lunii martie (6700 m3/s).

În aval de Porţile de Fier debitele au fost în scădere.

Debitul la intrarea în țară (secțiunea Baziaș) va fi staționar (5400 m3/s).

În aval de Porțile de Fier debitele vor fi staționare la Gruia și în scădere pe sectorul Calafat – Tulcea.

**2.** **Situația meteorologică în intervalul 29.03.2023, ora 08.00 – 30.03.2023, ora 06.00**

**ÎN ŢARĂ**

Vremea a fost deosebit de rece pentru sfârșitul lunii martie. Pe parcursul zilei cerul a fost variabil, cu unele înnorări și precipitații slabe predominant sub formă de ninsoare, pe arii restrânse în Muntenia, Dobrogea, precum și în zonele de munte și numai izolat în Moldova și Transilvania. Au fost mai ales averse, iar în Bărăgan, trecător după-amiaza s-au semnalat descărcări electrice. Noaptea, cerul s-a înseninat, cu excepția extremității de est și de sud-est, iar spre dimineață și a celei de vest unde au fost înnorări, dar numai cu totul izolat precipitații slabe. Vântul a suflat slab și moderat, cu unele intensificări în prima parte a intervalului, local și temporar în centrul, sudul și estul teritoriului, în general de 50...60 km/h, iar în zona înaltă a Carpaților Meridionali, rafalele au depășit 100....110 km/h, determinând transport de zăpadă. La ora 21, era strat de zăpadă în zona montană și măsura -în platformele stațiilor meteorologice- până la 205 cm în Munții Făgăraș, la peste 2000 m altitudine. Temperaturile maxime s-au încadrat între -1 grad la Întorsura Buzăului și 11 grade la Calafat, Turnu Măgurele, Zimnicea, Jimbolia și Sânnicolau Mare, iar la ora 06 valorile termice erau cuprinse între -12 grade la Miercurea Ciuc și 4 grade la Sânnicolau Mare, Jimbolia, Oravița și Moldova Nouă. Noaptea s-a produs brumă în cea mai mare parte a țării.

OBSERVAȚII: de ieri de la ora 6 a fost în vigoare o atenționare cod galben emisă de către SRPV Cluj Napoca.

**LA BUCUREŞTI**

Vremea s-a menținut mult mai rece decât în mod obișnuit pentru această dată. Cerul a fost variabil, cu înnorări la amiază, când în unele cartiere trecător au fost precipitații mixte. Vântul a suflat slab și moderat. Temperatura maximă a fost de 7 grade la Afumați, 8 grade la Băneasa și 9 grade la Filaret, iar la ora 6 se înregistrau -5 grade în Băneasa, - 2 grade la Afumați și -1 grad la Filaret. În a doua parte a nopții s-a produs brumă.

**3. Prognoza meteorologică în intervalul 30.03.2023, ora 08.00–31.03.2023, ora 08.00**

**ÎN ŢARĂ**

Vremea va intra într-un proces de încălzire, însă dimineața va fi rece în toată țara. Pe parcursul zilei cerul va fi variabil, cu unele înnorări în regiunile vestice și nord-vestice, dar numai cu totul izolat vor fi posibile ploi slabe mai ales spre seară. Noaptea nebulozitatea se va extinde treptat și va ploua în Crișana, Maramureș, local în Banat, Transilvania și în Oltenia și numai izolat în rest. La munte, în general la altitudini mai mari de 1500 m, se vor semnala precipitații mixte. În nord-vestul teritoriului și în Carpații Occidentali, cantitățile de apă vor depăși 10...15 l/mp. Vântul va sufla slab și moderat, cu unele intensificări pe crestele montane. Temperaturile maxime se vor încadra între 7 și 16 grade, iar cele minime vor fi cuprinse în general între -3 și 7 grade, cu cele mai ridicate valori în Banat și Crișana. Spre sfârșitul intervalului, izolat se va semnala ceață, iar în centrul și estul teritoriului, pe arii restrânse se va produce brumă.

**LA BUCUREŞTI**

Vremea va fi predominant frumoasă și va intra într-un proces de încălzire. Cerul va fi variabil, cu unele înnorări spre sfârșitul intervalului, când vor fi condiții să plouă slab. Vântul va sufla slab și moderat. Temperatura maximă va fi de 12...14 grade, iar cea minimă va fi de 0...2 grade.

1. ***CALITATEA APELOR***

***Administrația Națională Apele Române*** revine, în 29.03.2023, cu informații suplimentare referitor la poluarea accidentală cu levigat produsă în data de 06.03.2023, ora 08.20 pe cursul de apă pârâul Tâmpa, la intrare în Simeria dinspre Deva-podul peste DN 7, județul Hunedoara.

In urma unei sesizări telefonice, reprezentanții SGA Hunedoara s-au deplasat pe teren pentru verificarea informației primite, făcând următoarele constatări:

- la podețul de pe drumul național DN7 s-a observat ca apa pârâului Tâmpa prezenta o culoare maronie, cu miros specific de levigat;

- s-au observat urme de levigat in zona căminului nr. 2 (stație pompare si recirculare levigat), băltiri pe terenul agricol din vecinătate (aval de gardul de împrejmuire al incintei);

-din canalul perimetral de colectare ape pluviale, din exteriorul incintei, se scurgeau cu debit mic, ape cu aspect limpede, debușând in cursul de apa necadastrat, afluent al pârâului Tâmpa;

- înainte de confluenta pârâului Tâmpa cu râul Mureș, apele pârâului erau limpezi, fără miros.

Responsabil de producerea poluării: SC Supercom SA – Centru de management al deseurilor-Statie de sortare , depozit conform de deșeuri in localitatea Barcea Mare, județul Hunedoara

***Rezultatele analizelor:***

**Proba nr 1** - din pârâul Tâmpa, intravilan oraș Simeria, la 25 m amonte de podul peste DN 7, data recoltării 06.03.2023,ora 9:30

|  |  |  |  |  |
| --- | --- | --- | --- | --- |
| **Nr.****Crt.** | **Indicatorul****analizat** | **UM** | **Valoare obtinuta** | **Documente de referinta dupa care se executa analiza** |
| 1 | pH | u. pH | 7,9(20,00C) | SR ISO 10523 / 2012 |
| 2. | Consum chimic de oxigen (CBO5)  | mgO2/l | 136.97 | SR EN ISO 5815-1\2020 |
| 3. | Azot amoniacal (NH4+) | mg/l | 15.6 | SR ISO 7150-1 / 2001 |
| 4. | Consum chimic de oxigen (CCOCr) | mg/l | 383.9 | SR ISO 6060/1996 |
| 6. | MTS | mg\l | 178 | SR EN872\2005 |
| 7. | Nitriti (NO2) | mg\l | 0.519 | SR ISO26777\2001 |
| 8. | Azotati(NO3) | mg\l | 57.2 | SR ISO 7890-3:2000 |
| 9 | Fosfor total  | mg\l | 0.648 | SREN ISO 6878:2005 |
| 10. | Substante extractibile  | mg\l | <LOQ | EPA Metoda 1664 |
| 11. | Indice de fenol  | mg\l | 0.0582 | SR ISO 6439\2002 |
| 12. | Sulfuri  | mg\l | <LOQ | EPA Metoda 1831 |
| 13 | Fier total  | mg\l | <LOQ | SR 13315/199602 |
| 14. | Mangan total  | mg\l | 0.104 | SR ISO 8662-2/1997 |
| 15. | Crom total  | mg\l | 0.0931 | SR ISO 15586/2004 |
| 16. | Cadmiu dizolvat  | mg\l | 0.00212 | SR ISO 15586/2004 |
| 17. | Cupru dizolvat  | mg\l | 0.0566 | SR ISO 15586/2004 |
| 18. | Zinc dizolvat  | mg\l | <LOQ | SR ISO 8288/1997 |
| 19. | Plumb dizolvat  | mg\l | 0.0146 | SR ISO 15586/2004 |
| 20. | Reziduu filtrat uscat  | mg\l | 1140 | STAS 9187\1984 |

**Proba nr 2 -** din parau necadastrat aval 50 m de gardul SC Supercom S.A., data recoltarii 06.03.2023, ora 10:25

|  |  |  |  |  |
| --- | --- | --- | --- | --- |
| **Nr.****Crt.** | **Indicatorul****analizat** | **UM** | **Valoare obtinuta** | **Documente de referinta dupa care se executa analiza** |
| 1 | pH | u. pH | 7,7(20,90C) | SR ISO 10523 / 2012 |
| 2. | Consum chimic de oxigen (CBO5)  | mgO2/l | 114.37 | SR EN ISO 5815-1\2020 |
| 3. | Azot amoniacal ( NH4+) | mg/l | 35.98 | SR ISO 7150-1 / 2001 |
| 4. | Consum chimic de oxigen (CCOCr) | mg/l | 319.2 | SR ISO 15705 / 2002 |
| 5. | MTS | mg\l | 9 | SR EN872\2005 |
| 6. | Nitriti (NO2) | mg\l | 1.19 | SR ISO26777\2001 |
| 7. | Azotati(NO3) | mg\l | 94.6 | SR ISO 7890-3:2000 |
| 8 | Fosfor total  | mg\l | 0,83 | SREN ISO 6878:2005 |
| 9. | Substante extractibile  | mg\l | < LOQ | EPA Metoda 1664 |
| 10. | Reziduu filtrat uscat  | mg\l | 948 | STAS 9187\1984 |

**Proba nr 3** – paraul Tampa amonte 25 m de confluenta cu rau Mures, data recoltarii 06.03.2023 ,ora 11:50

|  |  |  |  |  |
| --- | --- | --- | --- | --- |
| **Nr.****Crt.** | **Indicatorul****analizat** | **UM** | **Valoare obtinuta** | **Documente de referinta dupa care se executa analiza** |
| 1 | pH | u. pH | 7,8(20,50C) | SR ISO 10523 / 2012 |
| 2. | Consum chimic de oxigen (CBO5)  | mgO2 / l | 25.67 | SR EN ISO 5815-1\2020 |
| 3. | Azot amoniacal ( NH4+) | mg/l | 0.367 | SR ISO 7150-1 / 2001 |
| 4. | Consum chimic de oxigen (CCOCr) | mg/l | 70.6 | SR ISO 15705 / 2002 |
| 5. | MTS | mg\l | 5.6 | SR EN872\2005 |
| 6. | Nitriti (NO2) | mg\l | 0.061 | SR ISO26777\2001 |
| 7. | Azotati(NO3) | mg\l | 37.4 | SR ISO 7890-3:2000 |
| 8. | Fosfor total  | mg\l | 0.135 | SREN ISO 6878:2005 |
| 9. | Substanțe extractibile  | mg\l | < LOQ | EPA Metoda 1664 |
| 10. | Reziduu filtrat uscat  | mg\l | 696 | STAS 9187\1984 |

Din analizele efectuate se constată :

* valorile mari ale concentrațiilor atât in proba nr.1 cât și în proba nr. 2 indică valori mari ale concentrațiilor următorilor indicatori : NH4+(amoniu) , NO3, substanțe organice si suspensii (MTS).

Poluarea a fost de scurta durata si a avut caracter local.

La data controlului nu se mai constata scurgeri de levigat de pe taluzul amplasamentului depozitului.

***Administrația Națională Apele Române*** informează despre producerea, în data de 29.03.2023, ora 17.25, fenomenului de mortalitate piscicolă (150 bucăți păstrăv) în bazinele de creștere a păstrăvului de pe pârâului Fagului, afluent de stângă al râului Bistrița, comuna Poiana teiului, sat Pârâul Fagului, județul Neamț. Au fost prelevate probe de apă pentru efectuarea analizelor de laborator. Se menționează faptul că pe cursul de apă nu s-a constatat mortalitate piscicolă sau urme de alte substanțe poluatoare.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.
1. ***CALITATEA MEDIULUI***
2. **În domeniul aerului**

Nu s-au semnalat evenimente deosebite.

1. **În domeniul solului și vegetației**

***Agenția pentru Protecția Mediului Argeș*** informează despre producerea, în data de 29.03.2023, ora 09.00, unei poluări accidentale cu 120 litri de apă de zăcământ din cauza coroziunii unei conducte de transport de la Parc 10 Cocu la Parc 24 Cocu, Poiana Lacului, județul Argeș, aparținând SC OMV Petrom SA. A fost afectată o suprafața de 40 mp teren privat-livadă. Masuri: oprirea pompării, izolarea zonei afectate, remedierea avariei, ecologizarea terenului afectat.

***Direcția Silvică Buzău*** informează despre producerea, în data de 28.03.2023, ora 15, unui incendiu care a afectat 2 ha litieră într-un fond forestier de stat pe raza comunei Pătârlagele, Valea Sibiciului, O.S. Cislău, jud Buzău. Incendiul a fost stins in aceeași zi, la ora 20, prin intervenția a 7 silvicultori, 17 pompieri și 2 cetățeni. Nu se cunosc cauzele declanșatoare.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

DIRECȚIA COMUNICARE